O‘ZBEKISTON RESPUBLIKASI IChKI IShLAR VAZIRLIGINING HARBIYLAShTIRILGAN YoNG‘IN SOQChILIGINI MUSTAHKAMLASh TO‘G‘RISIDA

Aholining yong‘inga qarshi ishonchli himoyasini, Buxoro neftni qayta ishlash zavodi mahsulotlari va xalq xo‘jaligi obyektlarining saqlanishini kuchaytirish maqsadida Vazirlar Mahkamasi qaror qiladi:
 1. Buxoro viloyatining Qorovulbozor shahrida ishlab turgan 31 kishidan iborat professional o‘t o‘chiruvchi qism tugatilib, xodimlarining soni 65 kishidan iborat yirik va murakkab yong‘inlarni o‘chiruvchi tayanch punkti bo‘lgan mustaqil harbiylashtirilgan o‘t o‘chiruvchi qism tashkil etilsin.
 2. Qo‘shimcha kiritilgan xodimlarni joriy yilda mablag‘ bilan ta’minlash 1997-yilda O‘zbekiston Respublikasi Ichki ishlar vazirligi uchun nazarda tutilgan umumiy mablag‘lar hisobidan amalga oshirilsin.
 3. O‘zbekiston Respublikasi Moliya vazirligi, 1998-yildan boshlab, qo‘shimcha shtatlar ajratilishi munosabati bilan O‘zbekiston Respublikasi Ichki ishlar vazirligini mablag‘ bilan ta’minlasin.
 4. O‘zbekiston Respublikasi Ichki ishlar vazirligi qo‘shimcha ajratilgan shtatlarni xodimlar bilan butlash yuzasidan zarur chora-tadbirlar ko‘rsin.
 5. Mazkur qarorning bajarilishini nazorat qilish Bosh vazirning birinchi o‘rinbosari I.H. Jo‘rabekov zimmasiga yuklansin.